open-index/open-wikipedia-markdown huggingface dataset:
ביל טלברט

**ביל טלברט** (באנגלית: **William Franklin Talbert**; 4 בספטמבר 1918 – 28 בפברואר 1999), היה טניסאי אמריקאי. אחד הטניסאים הבולטים בעולם בסוף שנות ה-40 במשחקי זוגות, כשלזכותו 9 זכיות בטורנירי גראנד סלאם בתחרויות זוגות גברים וזוגות מעורבים, השתתפות בגמרים של גביע דייוויס במדי נבחרת ארצות הברית.

## ביוגרפיה
ביל טלברט נולד בסינסינטי. הוא היה חולה סוכרת אך למרות זאת הצליח להגיע להישגים בספורט תחרותי. עד היום טלברט מחזיק בשיא הניצחונות בסינסינטי מאסטרס.

בשנים 1944 ו-1945 טלברט הגיע לגמר של תחרות גברים באליפות ארצות הברית הפתוחה, אך הפסיד בגמר לפרנק פרקר.

בתחרות זוגות גברים הוא ניצח 4 פעמים באליפות ארצות הברית לצד גרדנר מלוי. בשנת 1950 הוא ניצח באליפות צרפת הפתוחה לצד טוני טרברט.

בתחרויות זוגות מעורבים טלברט ניצח בשנים 1943–1946 כאשר שיחק לצד מרגרט אוסבורן דופונט.

טלברט היה חבר נבחרת גביע דייוויס של ארצות הברית בשנים 1946–1953.

לאחר פרישה טלברט כתב מספר ספרי הדרכה בנושא טניס. בהמשך הוא עבר לעסקים. בשנים 1971–1975 ו-1978–1985 הוא היה מנהל אליפות ארצות הברית הפתוחה. בתקופתו התחרויות עברו למשכן החדש.

ב-1967 טלברט התקבל להיכל התהילה של הטניס.

טלברט נפטר בשנת 1998 בניו יורק.

## הישגים

## קישורים חיצוניים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:אוהיו: ספורטאים
קטגוריה:אמריקאים שנולדו ב-1918
קטגוריה:אמריקאים שנפטרו ב-1999
גולדה ילין

**גולדה ילין** (ברוסית: **Голда Елин**; 1920 – 25 בנובמבר 2000) הייתה פעילה ציבורית ישראלית שלחמה למען שחרור אסירי ציון ועלייה חופשית של יהודים מברית המועצות. עמדה בראש עמותת "מעוז" בין השנים 1968–2000 ופעלה רבות למען העלאת המודעות הציבורית למצוקות יהודי ברית המועצות.
ממוזער|גולדה ילין בעצרת תמיכה

## ביוגרפיה
גולדה ילין נולדה בשנת 1920 בעיר חרסון שבברית המועצות למשפחה יהודית מסורתית, שבה דיברו יידיש ורוסית. אביה היה מספר לה לעיתים קרובות על ארץ ישראל. בשנת 1946, כדי לעלות לארץ ישראל, ערכה גולדה נישואים פיקטיביים, והחלה מסע עם הוריה דרך פולין וגרמניה לארץ. בשנת 1948 הצליחה המשפחה להגיע לישראל והתיישבה בפתח תקווה.

בשנת 1959 הצטרפה ילין לארגון "מעוז", שהוקם חודשים ספורים קודם לכן על ידי שבתאי בית צבי, ונעשתה לחברה פעילה בו. מטרת הארגון הייתה לעורר את דעת הקהל לנושא מצוקות יהודי ברית המועצות וללחוץ על ממשלת ישראל לנטוש את מדיניות "הדיפלומטיה השקטה". גולדה ובני הארגון טענו שגישה זו מייצגת חוסר מעש והתעלמות מהמצב האמיתי של היהודים בברית המועצות.

גולדה יזמה את קמפיין "כיסא אל דומי" (כיסא "אל תשתוק") בשנת 1964, שבמסגרתו הופצו כרזות שקראו להשאיר מקום פנוי בסדר פסח כסמל סולידריות עם יהודי ברית המועצות. הכרזות כללו את תמונת "המרנוס" של האמן משה מימון עם הכיתוב "שלח את עמי!" בשפות שונות. הקמפיין צבר תאוצה, ובשנים שלאחר מכן הודפסו עשרות אלפי עותקים.

#### מאבק משפטי ופוליטי
בשנת 1965 הובילה "מעוז" עצומה עם 100,000 חתימות בעד תמיכה ביהודי ברית המועצות, וב-1966 נעצרה ילין יחד עם חברים נוספים בארגון על חלוקת עלונים בעת הופעה של קרקס מוסקבה בישראל. בשנת 1968 פרש בית-צבי מהנהגת "מעוז", וגולדה ילין קיבלה על עצמה את ניהול הארגון.

במהלך שנות פעילותה, פרסמה ילין עלונים, ארגנה הפגנות ושביתות רעב, ופעלה להעלאת מודעות למצוקות אסירי ציון והסרבנים בברית המועצות. ב-1970 תמכה במעורבים בפרשת "מבצע המטוס" ובשביתת רעב ליד הכותל המערבי. פעילויות אלו זכו לסיקור רחב ותרמו לערעור מדיניות הדיפלומטיה השקטה.

#### פרסום ופעילות הסברתית
ילין פרסמה עשרות ספרים וחוברות שעסקו בציונות ובמאבק יהודי ברית המועצות, שאותם הדפיסה והפיצה בעצמה. בין השנים 1968–1998 פרסם "מעוז" 64 כותרים ברוסית ו-80 בעברית, כולל יצירות של אבא אחימאיר, יולי מרגולין, ומאיר כהנא.

## חיים אישיים
גולדה ילין נפטרה ב-25 בנובמבר 2000 בביתה שבפתח תקווה. לאחר מותה הופקדו ארכיונה וחומרי "מעוז" בארכיון הציוני המרכזי.

## קישורים חיצוניים

## הערות שוליים

קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:פעילות חברתיות ישראליות
קטגוריה:נשים הקבורות בבית הקברות סגולה
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-2000
קטגוריה:ישראלים שנפטרו ב-2000
בית הנבחרים של מסצ'וסטס

**בית הנבחרים של מסצ'וסטס** (באנגלית: **Massachusetts House of Representatives**) הוא הבית התחתון של האספה הכללית של מסצ'וסטס. בית הנבחרים מורכב מ-160 חברים שנבחרים ב-14 מחוזות שמחולקים בעצמם למחוזות משנה חד-נציגיים. בית הנבחרים מתכנס בבית מדינת מסצ'וסטס בבוסטון.

על מנת להיבחר לסנאט, אדם צריך להיות בן 18 לפחות, להיות בוחר רשום במסצ'וסטס, תושב מסצ'וסטס במשך חמש שנים, תושב המחוז בעת היבחרו ולקבל לפחות 150 חתימות על ניירות מועמדות.

נכון לינואר 2025, בית הנבחרים מכיל 132 נציגים מהמפלגה הדמוקרטית (ונציג עצמאי אחד נוסף בעל אוריינטציה דמוקרטית), אל מול 25 נציגי המפלגה הרפובליקנית. 2 מקומות אינם מאוישים.

## קישורים חיצוניים

* 

## הערות שוליים

קטגוריה:מסצ'וסטס: פוליטיקה
מסצ'וסטס
אברהם (רמי) פרידמן

**אברהם (רמי) פרידמן** (1935 - 28 בינואר 2021) היה פרופסור בבית הספר למנהל עסקים באוניברסיטה העברית בירושלים. בשנים 1977–1980 כיהן כנציב שירות המדינה וכממונה על השכר והסכמי עבודה במשרד האוצר גם לאחר פרישתו המשיך לפעול בעולם האקדמי ובתפקידים ציבוריים רבים.

## ביוגרפיה
אברהם (רמי) פרידמן נולד ב-1935, בן לזהבה ודוד פרידמן.

### פעילותו האקדמית
בשנת 1969 קיבל תואר דוקטור מבית הספר למנהל עסקים באוניברסיטת שיקגו. עבודת הדוקטורט שלו עסקה במנהיגים לאומיים ובינלאומיים של איגודי עובדים. הוא למד גם באוניברסיטה העברית ובאוניברסיטת סטנפורד.

פרופ' פרידמן נמנה עם מייסדי בית הספר למנהל עסקים באוניברסיטה העברית ולימד שנים ארוכות את הקורס מבוא למינהל עסקים. הוא עמד בראש בית הספר ארבע שנים. במהלך פעילותו באוניברסיטה לימד והנחה תלמידים רבים לתארים מתקדמים. הוא התמחה בתחום המשאב האנושי, שוק העבודה, יחסי עבודה, ניהול משא ומתן ומינהל ציבורי וחקר בתחום התנהגות ארגונית.
כיהן כראש מכון ירושלים לחקר ישראל.
בשנים 2003–2004 שימש דיקן בית הספר לאודר לממשל, דיפלומטיה ואסטרטגיה במרכז הבינתחומי הרצליה.
שימש דיקן בית הספר לניהול ע"ש סרנת, המרכז ללימודים אקדמיים באור יהודה.

### פעילותו הציבורית
מספטמבר 1977 עד ינואר 1980 יצא לחופשה ללא תשלום מהאוניברסיטה העברית, וכיהן כנציב שירות המדינה וכממונה על השכר והסכמי עבודה במשרד האוצר. בתפקידו זה תרם לעיצוב ושיפור השירות הציבורי בישראל. בדצמבר 1979 התפטר מתפקידו זה.

פרידמן היה חבר המוסד לבוררות מוסכמת בשירות הציבורי ושימש כמגשר בסכסוכי עבודה.
שימש כיושב ראש וחבר במספר רב של ועדות ממשלתיות, בין היתר עמד בראש הוועדה לסיווג תאגידים סטטוטוריים במשרד האוצר ובראש ועדת פרס ישראל בתחום חקר מדע המדינה, חקר מדעי הניהול וחקר יחסים בינלאומיים ובראש הוועדה לעניין זכויות הפרישה של נבחרי הסתדרות המורים. היה חבר בוועדה מיוחדת לגיבוש כללי שכר חדשים לראשי המוסדות להשכלה גבוהה, וחבר בוועדת קוברסקי לרפורמה במנהל הציבורי. בשנת 1989 עמד בראש ועדה של ההסתדרות לבחינת מבנה האיגודים המקצועיים.

בשנת 2010 מונה לעמוד בראש הוועדה לבחינת יחסי הון-שלטון מטעם מבקר המדינה. הוועדה קבעה כי "בישראל מתקיימים יחסים בעייתיים מאוד בין הון לשלטון, המערערים את יסודות הדמוקרטיה" והציעה שורה של צעדים לאפשר שקיפות ביחסים שבין בעלי הון לשרים, חברי כנסת ונבחרי ציבור.

בשנת 2011, כאשר התעכב מינוי נציב חדש לשירות המדינה לאחר סיום כהונתו של שמואל הולנדר, לאור רצונו של ראש הממשלה בנימין נתניהו למנות לתפקיד מקורב מטעמו, הזהיר מפני מינויים פוליטיים והדגיש את חשיבות תפקידו של נציב שירות המדינה בניהול התקין של העסקתם של עובדי המדינה.

פרידמן היה נשיא האגודה הישראלית לחקר יחסי עבודה, חבר בוועד המנהל של נט"ל (העמותה לנפגעי טראומה על רקע לאומי), חבר הוועד הישראלי לאונסקו וחבר דירקטוריון בנק אוצר החייל.

## חייו האישיים
היה נשוי לחנה ואב לשלושה, בהם בנו , שנהרג בעת שירותו בצה"ל, עת היה בן 18.

נפטר ב-28 בינואר 2021 ונקבר בבית העלמין ירקון.

## קישורים חיצוניים
* ראיון עם פרופסור אברהם (רמי) פרידמן, בתוכנית "סדר יום"

## הערות שוליים

קטגוריה:סגל האוניברסיטה העברית בירושלים: מינהל עסקים
קטגוריה:סגל אוניברסיטת רייכמן: ממשל, דיפלומטיה ואסטרטגיה
קטגוריה:נציבי שירות המדינה
קטגוריה:הממונים על השכר באוצר
קטגוריה:נשיאי האגודה הישראלית לחקר יחסי עבודה
קטגוריה:בוגרי בית הספר למנהל עסקים באוניברסיטת שיקגו
קטגוריה:דירקטורים ישראלים
קטגוריה:מגשרים ישראלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1935
קטגוריה:ישראלים שנפטרו ב-2021
הסנאט של טנסי

**הסנאט של טנסי** (באנגלית: **Tennessee Senate**) הוא הבית העליון של הרשות המחוקקת של טנסי שבארצות הברית.

לסנאט של טנסי יש סמכויות רחבות הנוגעות לחקיקה, אכיפה והדחת בעלי תפקידים. הסנאט של טנסי, על פי חוקת המדינה משנת 1870, מורכב מ-33 חברים, שליש מגודלו של בית הנבחרים של טנסי. סנאטורים נבחרים ממחוזות בעלי אוכלוסייה שווה. על פי חוקת טנסי בעבר, אין לחבר מחוז לחלק ממחוז אחר למטרות יצירת מחוז חדש, למרות שהוראה זו נדחתה על ידי פסיקותיו של בית המשפט העליון של ארצות הברית בשנות ה-60 של המאה ה-20. חוקת טנסי שונתה כדי לאפשר שאם פסיקות בית המשפט ישונו או יבוטלו בעתיד, ניתן לקיים משאל עם כדי לאפשר את שינוי מחוזות הבחירה. חצי מחברי הסנאט נבחרים כל שנתיים.

השכר השנתי של הסנטורים עומד על כ-24,316 דולרים, בנוסף על החזרי נסיעות.

נכון לינואר 2025, למפלגה הרפובליקנית יש רוב של כ-27 נציגים, אל מול 6 נציגי המפלגה הדמוקרטית.

## קישורים חיצוניים

קטגוריה:טנסי
טנסי
The Penguins

**The Penguins** היה הרכב דו-וופ אמריקאי מלוס אנג'לס שבקליפורניה. ההרכב היה פעיל במקור במהלך שנות ה-50 ותחילת שנות ה-60 של המאה ה-20. ההרכב היה ידוע במיוחד בזכות הלהיט משנת 1954 "Earth Angel" אשר היה אחד משירי הרית'ם אנד בלוז הראשונים שהפכו פופולריים במצעדי הפזמונים האמריקנים. השיר הגיע בשיא למקום השמיני במצעד בילבורד וכיכב במשך שלושה שבועות בפסגת מצעד ה-R&B. למרות ההצלחה הניכרת לה זכה השיר Earth Angel, להרכב לא היו להיטים גדולים אחרים.

החברים המקוריים של ההרכב היו קליבלנד דאנקן (סולן ראשי), קרטיס וויליאמס, דקסטר טיסבי וברוס טייט. ויליאמס ודאנקן נפגשו במקור בתיכון פרמונט שבלוס אנג'לס, והחליטו בהמשך להקים הרכב מוזיקלי. ההרכב נקרא על שם "ווילי הפינגווין", דמות מפרסומות לסיגריות.

ההרכב התפרק לבסוף בשנת 1962. קליבלנד דאנקן המשיך להופיע עם גרסאות מחודשות של ההרכב במשך שנים רבות לאחר מכן.

## קישורים חיצוניים

## הערות שוליים

קטגוריה:להקות שהוקמו בשנת 1953
קטגוריה:להקות שהתפרקו בשנת 1962
קטגוריה:להקות אמריקאיות
בית הנבחרים של טנסי

**בית הנבחרים של טנסי** (באנגלית: **Tennessee House of Representatives**) הוא הבית התחתון של האספה הכללית של טנסי, בית המחוקקים של מדינת טנסי שבארצות הברית.

על פי חוקת המדינה משנת 1870, גוף זה אמור להיות מורכב מ-99 חברים שנבחרו לכהונה של שנתיים במחוזות חד-נציגיים. השכר השנתי של חברי הבית עומד על כ-24,316 דולרים, בנוסף על החזרי נסיעות.

מחוזות הבחירה מחולקים מחדש כל עשר שנים לאחר מפקד האוכלוסין הפדרלי כדי לוודא שמספר התושבים במחוזות שווה. עם זאת, מ-1902 עד 1962, האספה הכללית התעלמה מהוראה זו. בשלב זה, בכמה מחוזות באזור ממפיס היו בערך פי עשרה מהמחוזות באזורים כפריים. ב-1962 נושא זה הועבר לבית המשפט. למרות שבתי משפט בארצות הברית סירבו באופן מסורתי להכריע בנושאים כאלה, בית המשפט העליון הפדרלי בחר לדון בתיק זה וקבע כי על המחוקק לציית לחוקת המדינה וכי ההפרה מנוגדת לתיקון הארבעה עשר לחוקת ארצות הברית. חלוקת המושבים מחדש בשנות ה-60 תרמה ליצירת הרוב הרפובליקני הראשון בבית הנבחרים מאז תקופת השיקום.

נכון לינואר 2025, למפלגה הרפובליקנית יש רוב של כ-75 נציגים, אל מול 24 נציגי המפלגה הדמוקרטית.

## ראו גם
* הסנאט של טנסי

## קישורים חיצוניים

טנסי
קטגוריה:טנסי
הסנאט של מסצ'וסטס

**הסנאט של מסצ'וסטס** (באנגלית: **Massachusetts Senate**) הוא הבית העליון של בית המחוקקים של מסצ'וסטס, בית המחוקקים הדו-ביתית של קהיליית מדינת מסצ'וסטס שבארצות הברית. הסנאט מורכב מ-40 חברים נבחרים מ-40 מחוזות חד-נציגיים. סנאטורים מכהנים בתקופת כהונה של שנתיים, ללא הגבלת כהונה. הסנאט מתכנס בבית מדינת מסצ'וסטס בבירת המדינה בוסטון.

על מנת להיבחר לסנאט, אדם צריך להיות בן 18 לפחות, להיות בוחר רשום במסצ'וסטס, תושב מסצ'וסטס במשך חמש שנים, תושב המחוז בעת היבחרו ולקבל לפחות 300 חתימות על ניירות מועמדות.

נכון לינואר 2025, הסנאט מכיל 36 נציגים מהמפלגה הדמוקרטית, אל מול 4 נציגי המפלגה הרפובליקנית.

## קישורים חיצוניים

* 

## הערות שוליים

סנאט
מסצ'וסטס
אודג'וב

**אודג'וב** (באנגלית: **Oddjob**) הוא דמות בדיונית מסדרת ג'יימס בונד שנכתבה על ידי איאן פלמינג המופיעה לראשונה ברומן השביעי בסדרת ספרי ג'יימס בונד, "גולדפינגר" ובסרט המבוסס על הרומן. ברומן ובסרט משמש אודג'וב כמשרתו האישי של האנטגוניסט הראשי, אוריק גולדפינגר. בסרט מגולמת הדמות על ידי הרולד סאקאטה, מתאבק מקצועי אמריקאי ממוצא יפני. הדמות נחשבת לאחת מהפופולריות ביותר בסדרת ג'יימס בונד.

## תיאור
אודג'וב הוא אדם אסייתי, חסון ונמוך קומה, בעל שיער שחור ושפם. הוא משמש משרתו, נהגו ושומר ראשו של אוריק גולדפינגר. הוא אילם, גס רוח לאויביו ותמיד בעל הבעת פנים קשוחה.

יש לו כוח שרירי יוצא דופן: הוא יכול להרים אנשים מעל לראשו ללא מאמץ ניכר, להטביע מייד כדור גולף באמצעות ידו הימנית ולשבור מוט ברזל לשניים בעזרת קראטה. הוא גם מאוד עמיד בפני התקפות פיזיות: ג'יימס בונד מנסה לא פעם להפיל אותו בבעיטות ובאגרופים, או בהתחמשות במוט ברזל, אבל גם כאן מצליח אודג'וב לעמוד בפני המכות מבלי ליפול. למרות יכולותיו העל-טבעיות, אודג'וב הוא בלתי פגיע רק חלקית ולכן ניתן להכניע אותו: בתום קרב קשה בפורט נוקס מצליח בונד להרוג אותו בעזרת חשמול.

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
האספה הכללית של טנסי

**האספה הכללית של טנסי** (באנגלית: **Tennessee General Assembly** או בקיצור: **TNGA**) היא בית המחוקקים הדו-ביתי של מדינת טנסי שבארצות הברית המורכב מסנאט (33 נציגים) ובית נבחרים (99 נציגים). נכון לינואר 2025 יש למפלגה הרפובליקנית רוב משמעותי בשני הבתים.

הנציגים נבחרים לכהונה של שנתיים; על פי תיקון חוקתי משנת 1966, הסנאטורים נבחרים לכהונה של ארבע שנים בדירוג, כאשר המחוזות עם מספרים זוגיים נבחרים בשנת הבחירות לנשיאות ארצות הברית ואלו במחוזות עם מספרים אי-זוגיים נבחרים בשנות הבחירות למושל טנסי.

על פי חוקת טנסי כל נציג חייב להיות בן עשרים ואחת, אזרח ארצות הברית, תושב המדינה במשך שלוש שנים וגם תושב המחוז המיוצג שנה לפני הבחירות. חוקת המדינה גם קובעת שכל סנטור חייב להיות בן שלושים, אזרח ארצות הברית, התגורר שלוש שנים בטנסי והתגורר במחוז שנה אחת לפני הבחירות.

## קישורים חיצוניים

## הערות שוליים

קטגוריה:טנסי
טנסי
אימנול מאצ'וקה

**אימנול חאבייר מאצ'וקה** (בספרדית: **Imanol Javier Machuca**; נולד ב-15 בינואר 2000 ברולדאן שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת פורטלזה מליגת העל הברזילאית.

## קריירת מועדונים
מאצ'וקה גדל במחלקות הנוער של סן לורנסו רולדאן, אל פורבניר דל נורטה, ספורטיבו מטיינסו וטאז'רס.

בשנת 2018 הצטרף מאצ'וקה לאוניון סנטה פה, ולאחר שנתיים במחלקת הנוער של המועדון, החל לשחק בקבוצה הבוגרת של המועדון במסגרת ליגת העל הארגנטינאית. בסך הכל ערך 77 הופעות ליגה במדי המועדון, בהן הבקיע תשעה שערים.

ב-29 ביולי 2023 חתם על חוזה לארבע שנים בפורטלזה מליגת העל הברזילאית.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני אוניון (סנטה פה)
קטגוריה:כדורגלני פורטלזה
קטגוריה:כדורגלני ולס סארספילד
קטגוריה:כדורגלני נבחרת מלזיה
קטגוריה:ארגנטינאים שנולדו ב-2000
קרלוש פונק

**קרלוס ישראל לטינה דה סילבה** (בפורטוגזית: **Carlos Israel Latina Da Silva**; נולד ב-21 באוקטובר 1990 במינדלו שבכף ורדה), הידוע כ**קרלוס פונק** (בפורטוגזית: **Carlos Ponck**), הוא כדורגלן מכף ורדה המשחק בעמדת הבלם באבש מליגת העל הפורטוגלית ובנבחרת כף ורדה.

## פרשיית זיוף שמו וגילו
ב־22 בספטמבר 2025 פרסם העיתון "פובליקו" , כי כבר בשנת 2017, כשנרשם כשחקן בבנפיקה ליסבון בשם **קרלוס דוס סנטוס רודריגס פונק**, זייף את תאריך הלידה שלו ואף את שמו. כשזה נודע לנשיא בנפיקה ליסבון לואיש פיליפה ויירה, הוא דחה את הטענות, וכינה את המתלוננים "סוחטים".

במאי 2025 פונק נעצר בכף ורדה בחשד לזיוף מסמכים, ואף נאסרה עליו הכניסה לפורטוגל. שמו האמיתי הוא **קרלוס ישראל לטינה דה סילבה**, והוא יליד 21 באוקטובר שנת 1990, כך שגילו חמש שנים מעל המוצהר על ידו.

## קריירת מועדונים
פונק גדל במחלקות הנוער של דרבי, מינדלנסה וקווארטיירנסה, והחל את הקריירה המקצוענית שלו בקבוצות קווארטיירנסה ופארנסה מהליגות הנמוכות בפורטוגל.

ב-29 בדצמבר 2015 חתם בבנפיקה ליסבון מליגת העל הפורטוגלית, ובהמשך שיחק בקבוצות פאסוש די פריירה, ג.ד. שאביש, אווש ומוריירנסה מליגת העל הפורטוגלית, ואיסטנבול בשאקשהיר וריזספור מליגת העל הטורקית.

ב-21 בינואר 2025 חתם בהפועל באר שבע מליגת העל הישראלית.

ב-4 בנובמבר 2025 חתם באבש פוטבול מליגת העל הפורטוגלית.

## קריירה בינלאומית
ב-28 במרץ 2017 ערך פונק את הופעת הבכורה שלו בנבחרת כף ורדה, בניצחון 2-0 על נבחרת לוקסמבורג במשחק ידידות.

הוא נכלל בסגל הנבחרת לטורניר גביע אפריקה לאומות 2021, אך לא שיחק בטורניר.

## תארים
;איסטנבול בשאקשהיר
* אליפות טורקיה (1): 2019/2020

;אווש
* הגביע הפורטוגלי (1): 2017/2018
; הפועל באר שבע
*גביע המדינה: 2024/2025

## קישורים חיצוניים

## הערות שוליים

קטגוריה:כדורגלנים מכף ורדה
קטגוריה:בלמי כדורגל מכף ורדה
קטגוריה:כדורגלני פארנסה
קטגוריה:כדורגלני בנפיקה ליסבון
קטגוריה:כדורגלני פאסוש די פריירה
קטגוריה:כדורגלני אווש
קטגוריה:כדורגלני איסטנבול בשאקשהיר
קטגוריה:כדורגלני ריזספור
קטגוריה:כדורגלני מוריירנסה
קטגוריה:כדורגלני הפועל באר שבע
קטגוריה:כדורגלני אבש פוטבול
קטגוריה:כדורגלנים זרים בישראל
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2021
קטגוריה:ילידי 1995
2019 בספרות

בערך זה מצוינים אירועים בולטים שהתרחשו במהלך שנת 2019 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* ג'ון לה קארה – איש שטח
* איאן מקיואן – מכונות כמוני

## נפטרו
* 9 בינואר – מוטי צבירן, דוקטור לרפואת שיניים, מהפנט וסופר (נולד ב-1949)
* 16 בינואר – מרים פרסלר, סופרת ומתרגמת גרמנייה ממוצא יהודי (נולדה ב-1940)
* 7 בפברואר – רוזמונד פילצ'ר, סופרת בריטית (נולדה ב-1924)
* 9 בפברואר – טומי אונגרר, סופר ילדים ומאייר צרפתי, שנודע גם כקריקטוריסט פוליטי וארוטי (נולד ב-1931)
* 25 בפברואר – ג'נט אסימוב, סופרת מדע בדיוני אמריקאית, פסיכיאטרית ופסיכואנליטיקאית (נולדה ב-1926)
* 14 במרץ – אריה אהרוני, סופר, עורך, מתרגם שירה וסיפורת מיידיש, רוסית ואנגלית (נולד ב-1923)
* 10 באפריל – ברברה מרקס הוברד, סופרת יהודייה אמריקאית (נולדה ב-1929)
* 14 באפריל – ג'ין וולף, סופר מדע בדיוני ופנטזיה ומהנדס מכונות אמריקאי (נולד ב-1931)
* 22 באפריל – התר הרפר, זמרת אופרה אירית בקול סופרן (נולדה ב-1930)
* 13 במאי – סטנטון פרידמן, פיזיקאי גרעין אמריקני יהודי, סופר ומרצה (נולד ב-1934)
* 17 במאי – הרמן ווק, סופר ומחזאי יהודי-אמריקאי (נולד ב-1915)
* 26 במאי – שמאי גלנדר, סופר עברי, חוקר מקרא, מוזיקאי והומוריסט (נולד ב-1931)
* 17 ביוני – גלוריה ואנדרבילט, אמנית, סופרת ומעצבת אופנה אמריקאית (נולדה ב-1924)
* 17 ביולי – אנדראה קמילרי, סופר, תסריטאי ובמאי איטלקי (נולד ב-1925)
* 25 ביולי – מניה הלוי, סופרת, שחקנית ומחזאית (נולדה ב-1932)
* 5 באוגוסט – טוני מוריסון, סופרת אמריקאית, כלת פרס נובל לספרות לשנת 1993 (נולדה ב-1931)
* 7 בספטמבר – אמנון בקר, סופר, מלחין, צייר, מחזאי, מפיק תיאטרון, משורר ופזמונאי (נולד ב-1932)
* 23 בספטמבר – איליין פיינסטיין, משוררת, סופרת, מחזאית, ומתרגמת יהודייה בריטית (נולדה ב-1930)
* 23 בספטמבר – מטעמה קשתי, אשת חינוך וסופרת ילדים, זוכת פרס יציב (נולדה ב-1934)
* 14 באוקטובר – הרולד בלום, מבקר ספרות וסופר יהודי-אמריקאי (נולד ב-1930)
* 9 בנובמבר – אדה טרבאי, סופר, משורר, מתרגם ומחזאי יהודי-הונגרי (נולד ב-1932)

## פרסים
* פרס מאן בוקר: מרגרט אטווד עבור "The Testaments" וברנרדין אווריסטו עבור "Girl, Woman, Other"
* פרס דייוויד כהן: עדנה או'בריאן
* פרס נובל לספרות: פטר הנדקה

## קישורים חיצוניים

## הערות שוליים

*
מסילה מהירה 1

**מסילה מהירה 1** (באנגלית: **High Speed 1** או **HS1**) היא מסילה מהירה המחברת את העיר לונדון (בתחנת סנט פנקרס) למנהרת התעלה ומשם ליבשת אירופה.

הפרויקט פותח בשני מקטעים, כאשר המקטע הראשון נפתח ב-28 בספטמבר 2003, והשני הושלם ב-2007. העלות הכוללת של הפרויקט הייתה כ-5.8 מיליארד ליש"ט (9 מיליארד דולר). ה-HS1 מאפשרת לרכבות להגיע למהירויות של עד 300 קמ"ש (186 מייל לשעה), היחידה בבריטניה המאפשרת מהירות כזו, אם כי המהירויות מופחתות בקטעי המנהרות הקרובים ללונדון וכאשר הרכבות מתקרבות לתחנת סנט פנקרס.

## מפעילות וקווים
המסילה משמשת את שירות הנוסעים המהיר יורוסטאר, המחבר את הרשת הבריטית ליבשת אירופה, וכן קווי נוסעים של חברת סאות'איסטרן המשרתת את דרום-מזרח אנגליה. נכון לשנת 2024 עברו במסילה 60,134 רכבות בשנה (אפר' 2023–מרץ 2024), מהם 16,442 היו רכבות יורוסטאר בין-לאומיות (27.3%); 43,459 היו רכבות לאומיות בין עירוניות (70.2%) ו-233 רכבות משא (0.3%).

## ראו גם
* יורוסטאר
* TGV
* מסילה מהירה 2 (HS2)

## קישורים חיצוניים

* 
* 

## הערות שוליים

קטגוריה:הממלכה המאוחדת: רכבות
קטגוריה:רכבות מהירות
קטגוריה:אירופה: מסילות רכבת
קטגוריה:קווי רכבת בממלכה המאוחדת
כוכבים לא משקרים

"**כוכבים לא משקרים**" הוא שיר שהולחן על ידי יגאל בשן למילים של אבי קורן, בשנת 1974 ויצא כחלק מהפסקול של הסרט "שרית", שיצא באותה השנה. ביצירת השיר שהלחין בשן, השתתף גם המוזיקאי אלברט פיאמנטה, שעיבד את השיר ונתן לו את גוון הג'אז שלו.

## רקע
הסרט "שרית", מאת ג'ורג' עובדיה, עוסק באישה שרצחה את בן זוגה ואבי בנם המשותף, ושבתום ריצוי מאסרה על פשעיה, עובדת כעוזרת בית אצל משפחת האומנה של בנה ומתייסרת בהתלבטות לגבי האפשרות לחשוף את זהותה בפני בנה.
הסרט, בכיכובם של דליה פרידלנד, ירדנה ארזי ויגאל בשן, זכה להצלחה רבה, למרות שהפסקול שלו לא התפרסם במיוחד. בביצועו לשיר, שר יגאל בשן לצד מקהלה מלווה, שכללה גם את הזמרת ריקי גל.
השיר נכנס למצעדי הפזמונים השבועיים של הגל הקל ב־24.6.1974, זכה להצלחה וצעד תשעה שבועות, עד 2.9.1974. בשיאו הגיע למקום הרביעי במצעד.

## גרסאות כיסוי
* הזמר גילי ארגוב (בנו של זוהר ארגוב), הקליט את השיר בשם "אין אמת בכוכבים", באלבום "אבא שלי" משנת 1989.
* בשנת 2011 הוציאו יוצר המוזיקה ישי רזיאל, הידוע בשם הבמה Jess-E, וגיסו פבלו רוזנברג, גרסת דאנס לשיר.
* הזמר אבי סינוואני הקליט גרסת כיסוי לשיר בשנת 2016, מתוך האלבום "שר מהסרטים".

## קישורים חיצוניים

* כוכבים לא משקרים, באתר הספרייה הלאומית
* 
* כוכבים לא משקרים, באתר פזמונט
* אקורדים לשיר, באתר Tab4u
* פסקול הסרט "שרית", באתר הרשמי של יגאל בשן
* 20px כוכבים לא משקרים, במסד הנתונים המוזיקלי Discogs
* 30px כוכבים לא משקרים, במסד הנתונים המוזיקלי Genius
* 20px כוכבים לא משקרים, באתר המוזיקה Spotify
* 21px כוכבים לא משקרים, באתר iTunes
* 55px כוכבים לא משקרים, באתר המוזיקה Tidal
* 20px כוכבים לא משקרים, באתר המוזיקה Musixmatch
* 
* 
* 

## הערות שוליים

קטגוריה:שירי יגאל בשן
קטגוריה:שירי ריקי גל
קטגוריה:שירים בעברית
קטגוריה:שירים שנכתבו על ידי אבי קורן
קטגוריה:שירים שהולחנו על ידי יגאל בשן
קטגוריה:שירים מסרטי קולנוע
אחמד עדוויה

**אחמד עדוויה** (בערבית: **أحمد عدوية**; 26 ביוני 1945 – 29 בדצמבר 2024) היה זמר עממי ושחקן קולנוע מצרי.

## ביוגרפיה
עדוויה נולד ב-26 ביוני 1945 במחוז אל-מניא שבמצרים. אביו היה סוחר בהמות. הוא היה הבן ה-13 במשפחה בת 14 ילדים.

בשנת 1969 הוא החל קריירת שירה. משיריו המוכרים ביותר הוא יא בינת אל סולטן.

בשנת 1989 הורעל עדוויה על ידי האמיר הכוויתי טלאל בן נאסר, לאחר שזה חש עצמו פגוע מן השיר יא בינת אל סולטן. עדוויה נפגע באופן חמור ככל הנראה ממנת יתר של סם, אך שרד ונותר בחיים. בן נאסר נידון למוות ומת בשנת 2014 בכלא בכווית.

## שיריו המוכרים בישראל
כמה משיריו זכו לגרסאות כיסוי פופולריות בעברית בישראל: "יא בינת אל סולטן", "בסבוסה" (גרסת כיסוי לשיר סיתו), "חביבי יא עיני" בגרסתו של סמיר שוקרי, שבה שולב חלק משירו של עדוויה "יַא תַאעֶבְּנִי" עם השיר של הזמרת הלבנונית מאיא יזבכ.

גרסת הכיסוי המוכרת ביותר בישראל לשיר של עדוויה היא "רונה" של סמיר שוקרי, גרסת כיסוי לשירו יַא דֻנְיַא זַחְמַה (زحمة يا دنيا زحمة - "העולם צפוף").

## חיים אישיים
הוא נישא בשנת 1976 לוואניסה, והיה נשוי לה עד מותה ב-2024. יש להם שני ילדים, בת ובן. בנו מוחמד הוא זמר מצרי גם הוא.

הוא נפטר בקהיר ב-29 בדצמבר 2024 ממחלה כרונית.

## קישורים חיצוניים

## הערות שוליים

קטגוריה:זמרים מצרים
קטגוריה:שחקנים מצרים
קטגוריה:מצרים שנולדו ב-1945
קטגוריה:מצרים שנפטרו ב-2024
אדם וטבע

ממוזער|כריכת הספר "אדם וטבע", 1864
**אדם וטבע: גאוגרפיה פיזית כפי ששונה על ידי פעולה אנושית** הוא ספר עיון מאת הבלשן חוקר הטבע האמריקאי ג'ורג' פרקינס מארש שיצא לאור ב־1864 ומהיווה יצירה מוקדמת של מדע האקולוגיה וקריאה להגנה על הסביבה כדי לשמור על יכול הקיום של המין האנושי. מארש טען כי כריתת יערות עלולה להוביל למדבור ולהרס החקלאות. בספר הזהיר מארש שהמין האנושי עלול את עצמו ואת כדור הארץ אם בני האדם לא יצליחו לשמור על מערכות אקולוגיות ולצמצם את השפעתם על הסביבה. הספר הוא אחת היצירות המוקדמות ביותר לתיעוד השפעות הפעולה האנושית על הסביבה, והוא עזר להשיק את תנועת השימור המודרנית.

בהיותו שגריר ארצות הברית לאימפריה העות'מאנית סייר מארש במזרח התיכון יחד אם אשתו, והתרשם לרעה מהשממה והמדבור שראה סביבו. הוא הגיע למסקנה כי כריתת יערות והפיכת אדמות רבות מידי לאדמות חקלאות גרמו לפגיעה בפוריות הקרקע. בהתייחסו לניצול אדמות שופעות פעם סביב הים התיכון, הוא טען "הפעלת הגורמים שנקבעו על ידי האדם הביאה את פני האדמה לשממה כמעט מוחלטת כמו זו של הירח." הוא טען כי הרווחה מובטחת כל עוד האדם מנהל משאבים ושומר עליהם במצב טוב. רווחת הדורות הבאים צריכה להיות אחת הקובעות בניהול משאבים. מחסור במשאבים הוא תוצאה של איזון לא נכון בשיווי משקל סביבתי. במילים אחרות: שיווי משקל סביבתי נובע מפעולה אנושית בלתי סבירה ולא נקבעת על ידי מחסור מוחלט במשאבים.

הוא קיבל את הרעיון ל"אדם וטבע" מקריאה בספריו של חוקר הטבע הפרוסי המפורסם, אלכסנדר פון הומבולדט, ממסעו לנילוס, התצפיות שלו בביתו בניו אינגלנד ומסעותיו באזורים אחרים שהוקדשו לחקירות דומות.

מארש כתב את הספר בהתאם לדעה שחיי אדם ופעולתו הם תופעה טרנספורמטיבית, בעיקר ביחס לטבע, ובשל אינטרסים כלכליים אישיים. הוא הרגיש שאנשים ממהרים מדי לברוח מהאחריות שלהם והוא "לא מוכן לעזוב את העולם גרוע מכפי שמצא אותו".

הספר קורא תיגר על המיתוס של "אדישותו" של כדור הארץ והאמונה כי ההשפעה האנושית על הסביבה זניחה בכך שהוא צייר קווי דמיון לתרבויות העתיקות של הים התיכון. מארש טען כי תרבויות ים-תיכוניות קדומות קרסו בגלל הנסיגה הסביבתית. בירוא יערות הוביל לקרקע סחופה שהוביל לירידה בפריון האדמה. ניתן למצוא אותן מגמות גם בארצות הברית.

הספר היה אחד הספרים המשפיעים ביותר בתקופתו, לצד ספרו של צ'ארלס דרווין על מוצא המינים, והעניק השראה לשימור ולרפורמה בארצות הברית, מכיוון שהוא קידם את מה שקרה לציוויליזציה עתיקה כאשר היא מיצתה את משאבי הטבע שלה.הספר סייע ביצירתו של פארק אדירונדק בניו יורק והיער הלאומי של ארצות הברית. גפורד פינצ'וט, ראש שירות היערות של ארצות הברית, כינה זאת "ביצוע עידן" וסטוארט אודל כתב כי זו הייתה "תחילתה של חכמת האדמה במדינה זו."

## תוכן
הספר מחולק לשישה פרקים.
* הקדמה
* העברה, שינוי והשמדה של מיני צמחים ובעלי חיים
* היערות
* המים
* החולות
* שינויים גאוגרפיים צפויים או אפשריים על ידי אדם

## ראו גם
* המצאת הטבע
* וולדן – חיים ביער
* אביב דומם

## קישורים חיצוניים
* הספר "אדם וטבע" בארכיון האינטרנט
* הספר "אדם וטבע" באתר ספריית הקונגרס של ארצות הברית
* 
* ניב גולדשטיין, פרק מספר 37: ג'ורג' פרקינס מארש – האיש שביקש להציל את העולם מתושביו, הפודקאסט "יחידים במינם"!, 10 בדצמבר 2020

## הערות שוליים

קטגוריה:ספרות פוליטית אמריקאית
קטגוריה:סביבה
קטגוריה:ספרי המאה ה-19
ביום בהיר רואים את דמשק

**ביום בהיר רואים את דמשק** הוא סרט קולנוע ישראלי, בבימויו של ערן ריקליס  שיצא לאקרנים בשנת 1984, עם מוחמד בכרי ואלי דנקר בתפקידים הראשיים.
## הפקה
זהו סרט הביכורים של הבמאי ערן ריקליס והיה סרט הגמר שלו במסגרת לימודיו בבית הספר הלאומי לקולנוע וטלוויזיה באנגליה. הוא נועד להיות במקור סרט קצר באורך שעה, ומאמץ משותף עם השחקנים במהלך הפקתו הפך אותו לסרט באורך מלא. את התקציב בסך 16 אלף ליש"ט (40 אלף דולר) והציוד תרם בית הספר. השחקנים והצוות הטכני, כולל הצלם, עבדו כולם בהתנדבות. מיכאל שרפשטיין סייע גם בהתנדבות כמפיק בפועל של הסרט. התסריט נכתב בהשראת פרשת אודי אדיב כמותחן ריגול אידאולוגי שדמויותיו מגלות בהדרגה שהן משמשות כלי משחק בידי כוחות גדולים מהם.

צילומי הסרט נערכו בתל אביב (בין השאר בקפה כסית), על ספינת קול השלום של אייבי נתן, ברמת הגולן ובלונדון
הקרנת הבכורה של הסרט נערכה בפסטיבל הקולנוע ירושלים הראשון במאי 1984.

## עלילה
אורי שרון (דניאל וקסמן) הוא קיבוצניק שנדון למאסר, לאחר שהואשם בריגול לטובת סוריה. אחרי מעצרו, חייהם של שני חבריו הטובים משתנים. רון (אלי דנקר), מוזיקאי בן קיבוץ שאינו מעורב בעשיה פוליטית, עוקר לתל אביב וגר יחד עם ג'וזף, מתנדב יהודי מאנגליה שעזר לאורי בעבר. רון מגלה שהמתנדב האנגלי שימש סוכן שב"כ שתול שחשף את אורי. ג'וזף עובר לאנגליה שם הוא משמש כסוכן מוסד ועוסק בחשיפת קבוצות טרור ערביות בלונדון. רון מצדו מתעניין במוזיקה ערבית ומתידד עם מוזיקאי פלסטיני (מוחמד בכרי). הסרט מסתיים בסצנה דרמטית בה נפגשים השלושה ליד גבול סוריה.

## הערות שוליים

קטגוריה:סרטים ישראליים משנת 1984
דייוויד טיילור (פוליטיקאי)

**דייוויד ג'יימס טיילור** (באנגלית: **David James Taylor**; נולד ב-16 בנובמבר 1969) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השני של מדינת אוהיו, מאז ינואר 2025. טיילור חבר המפלגה הרפובליקנית.

## ביוגרפיה
טיילור נולד וגדל באוהיו. הוא השלים את לימודיו התיכוניים בבית הספר התיכון אמיליה בבת'אוויה שבאוהיו. לאחר מכן הוא סיים את לימודיו באוניברסיטת מיאמי באוהיו , והשלים לימודי תואר שני במשפטים בבית הספר למשפטים של אוניברסיטת דייטון. במהלך לימודיו באוניברסיטת מיאמי היה טיילור חבר באחוות דלתא אפסילון. הוא עבד במשרה חלקית כעוזר לתובע המחוזי במחוז קלרמונט לפני שנטל לידיו את ניהול עסק הבטון המשפחתי, "Sardinia Ready Mix", במחוז בראון.

בבחירות 2024 הכריז טיילור על התמודדותו לבית הנבחרים של ארצות הברית במחוז הקונגרס השני של אוהיו, בעקבות פרישתו של נציג המחוז המכהן בראד ונסטרופ. בבחירתו המקדימות של המפלגה הרפובליקנית זכה במועמדות מפלגתו עם 25.5% מהקולות, לאחר שגבר על עשרה מתמודדים אחרים. בבחירות הכלליות ניצח את מועמדת המפלגה הדמוקרטית סמנתה מדואוז עם 73.5% מקולות הבוחרים, ונבחר לכהונתו הראשונה.

טיילור החל את כהונתו בבית הנבחרים עם השבעתו לתפקיד ב-3 בינואר 2025, יום התכנסות הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת דייטון
קטגוריה:בוגרי אוניברסיטת מיאמי באוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1969
מסוף גבעת שמואל

**מסוף אוטובוסים גבעת שמואל** הוא מסוף אוטובוסים מתוכנן בגבול הערים בני ברק וגבעת שמואל, בסמוך לגשר קוקה קולה.

המסוף תוכנן במסגרת תוכנית מתאר כוללנית של בני ברק מיולי 2018, כחלק מפתרון תחבורתי ל-1,500 אוטובוסים הנעים בעיר מדי יום. המבנה המתוכנן, בתכנון עדן בר אדריכלים, יכלול שטח בנוי של 12.25 אלף מ"ר בשלוש קומות: מרתף לעירייה, קרקע למסחר ומשרדים, וקומות עליונות למסוף האוטובוסים. בנוסף, מתוכנן חיבור לקו המטרו M2 ורמפת גישה מגשר קוקה קולה.

עיריית גבעת שמואל התנגדה לתוכנית והגישה ערר למועצה הארצית לתכנון ובנייה, בטענה שהמיקום יחמיר את עומסי התנועה ויפגע בנגישות לעיר.

## הערות שוליים
 

קטגוריה:בני ברק: תחבורה
קטגוריה:גבעת שמואל: תחבורה
גבעת שמואל
גבעת שמואל
קטגוריה:כביש 4
שי כרם

**שי כרם** הוא עיתונאי, עורך ומפיק ישראלי. במרוצת השנים, כתב עבור "ידיעות אחרונות" ועובד עם הזמרת הישראלית דנה אינטרנשיונל בתור מפיק ומנהל אישי.

בשנת 2008 כתב עם אינטרנשיונל את השיר "כאילו כאן" שייצג את ישראל באירוויזיון באותה השנה.

## ביוגרפיה
כרם נולד בשם שי ויינשטוק למשפחה דתית-לאומית; אמו יהודית אשת חינוך וסופרת ואביו בן-ציון איש עסקים. גדל בפתח תקווה והתחנך בישיבות נחלים וכפר גנים.

בהמשך לכך, היה פעיל בתנועת הנוער בני עקיבא והיה מדריך וקומונר.

## קריירה
בתחילת הקריירה שלו, עסק בתור עיתונאי והיה עורך הבידור בשבועון "העולם הזה", במשך תקופה מסוימת. לאחר מכן, עבר ל"ידיעות אחרונות" ואף ערך את עיתון "ראש אחד".

בשנות התשעים הכיר את הזמרת דנה אינטרנשיונל. הוא טס איתה לאירוויזיון 1998 ב כמנהל האמנותי וכמפיק השיר הישראלי "דיווה". לאחר זכייתה של אינטרנשיונל באירוויזיון עזב כרם את עבודתו כעורך "ראש אחד", והחל לעבוד כמנהל האישי וכמפיק שלה.

בשנת 2008 כתב עמה את השיר "כאילו כאן" שייצג את ישראל באירוויזיון באותה השנה.

בשנת 2014 היה השופט בתוכנית "ישנן בנות" עם ירדנה ארזי וצדי צרפתי. בשנת 2023 הגיש עם ערן סויסה את ההסכת "דנה לא קמה".

במאי 2024 זכתה התכנית "דנה קמה" שיצר עם אינטרנשיונל, יונתן קוניאק ואילן עבודי בפרס האקדמיה הישראלית לטלוויזיה בקטגוריית תוכנית דוקו־ריאליטי.

ביולי 2025 השתתף בעונתה השישית של התוכנית "המטבח המנצח VIP" עם דנה אינטרנשיונל.

## הערות שוליים

קטגוריה:עורכים ישראלים
קטגוריה:עיתונאים ישראלים
קטגוריה:להט"בים ישראלים
קטגוריה:מתחרי MKR המטבח המנצח
קטגוריה:ישראלים שנולדו במאה ה-20
אדוארד קריפה

**אדוארד דייוויד קריפה** (באנגלית: **Edward David Crippa**; 8 באפריל 1899 – 20 באוקטובר 1960) היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג במשך חודשים אחדים בשנת 1954.

## ביוגרפיה
קריפה נולד ב-8 באפריל 1899 ברוק ספרינגס, מחוז סוויטווטר, ויומינג לאם ילידת אוסטריה, שרלוט זילר (1876–1950) ולאב יליד איטליה, אוגוסט קריפה (1865–1926). הוא התחנך בבתי הספר הציבוריים של רוק ספרינגס, ובמהלך מלחמת העולם הראשונה שירת קריפה כטוראי בצבא ארצות הברית.

הוא כיהן במועצת העיר רוק ספרינגס בין השנים 1926–1928. היה נשיא חברת יוניון מרקנטייל בשנת 1930; בעלים ומנהל של חברת קריפה מוטורס ברוק ספרינגס; נשיא בנק נורת' סייד סטייט ודירקטור בחברת רוק ספרינגס פיול בשנת 1940; ונציב הכבישים המהירים של מדינת ויומינג בין השנים 1941 ל-1947. בנוסף, קריפה ייצג את וויומינג בוועדה הרפובליקנית הלאומית.

קריפה מונה ב-24 ביוני 1954 כרפובליקני לחבר הסנאט של ארצות הברית כדי למלא את המושב שהתפנה בשל מותו של לסטר האנט וכיהן עד 28 בנובמבר 1954. הוא לא הועמד לבחירה למילוי המושב הפנוי וחידש את פעילותו העסקית.

קריפה התמוטט בשעה 9 בבוקר ב-20 באוקטובר 1960 מהתקף לב, ומותו נקבע עם הגעתו לבית חולים ברוק ספרינגס. הוא נקבר בבית הקברות רוק ספרינגס, במחוז סוויטווטר, ויומינג ב-24 באוקטובר 1960.

קריפה היה נשוי לאיזבל מרטין; לא היו להם ילדים, והיא התחתנה בשנית לאחר מותו.

## קישורים חיצוניים

* 
* 

## הערות שוליים

קטגוריה:אמריקאים ילידי ויומינג
קטגוריה:אמריקאים ממוצא איטלקי
קטגוריה:אמריקאים ממוצא אוסטרי
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1899
קטגוריה:אמריקאים שנפטרו ב-1960
אדוארד רוברטסון

**אדוארד ויויאן רוברטסון** (באנגלית: **Edward Vivian Robertson**; ) היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בין השנים 1943–1949. רוברטסון היה חבר המפלגה הרפובליקנית.

## ביוגרפיה
רוברטסון נולד ב-27 במאי 1881 בקארדיף, ויילס, ושירת בגדוד השלישי של הרגימנט הוולשי במהלך מלחמת הבורים השנייה מ-1899 עד 1902. לאחר מכן עסק בהנדסת חשמל מ-1902 עד 1912.

רוברטסון היגר לארצות הברית ב-1912 והתיישב במחוז פארק, ויומינג. הוא גידל בעלי חיים ועסק במסחר בקודי, ויומינג, מ-1912 עד 1942. הוא היה היה נאמן לכל החיים של בית החולים הכללי קודי ושימש כסגן יו"ר המפלגה הרפובליקנית של ויומינג בין השנים 1934 עד 1935. לאחר מכן ייצג את ויומינג בוועדה הרפובליקנית הלאומית מ-1935 עד 1937.

רוברטסון נבחר כרפובליקני לסנאט של ארצות הברית ב-1942 וכיהן מ-3 בינואר 1943 ועד 3 בינואר 1949. במהלך כהונתו הציג רוברטסון חקיקה שתעניק אזרחות מלאה לאינדיאנים. הוא לא הצליח להיבחר מחדש ב-1948, ופרש מהחיים הפוליטיים והציבוריים.

רוברטסון התגורר בקודי שבוויומינג עד 1958 כאשר עבר לפנדלטון שבאורגון, שם נפטר ב-15 באפריל 1963. הוא נקבר בבית הקברות מאונט הופ בבייקר שבאורגון.

## קישורים חיצוניים

* 
* 

## הערות שוליים

קטגוריה:מהגרים מבריטניה לארצות הברית
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1881
קטגוריה:אמריקאים שנפטרו ב-1963
יאיר אלטמן

**יאיר אלטמן** (נולד ב-26 ביולי 1980) הוא עיתונאי ישראלי המשמש כתב משפט וראש הדסק המשפטי בעכשיו 14.

## ביוגרפיה
אלטמן נולד בירושלים וגדל במכבים-רעות. הוא למד בבית הספר היסודי איילון בירושלים ואחר כך, במדרשת שדה בוקר.

בשנת 1999 התגייס לצה"ל ושירת כחובש קרבי ואחראי מרפאה ביחידות שונות. האחרונה בהן הייתה בגדוד 51 של חטיבת גולני במהלך המבצעים שקדמו לחומת מגן. במילואים הוא משמש כחובש קרבי בפלמ"ר שגיא.

את דרכו התקשורתית החל ב-2006 בכתיבת ביקורת מסעדות וכתיבה על אוכל בפורטל ROL וב"עכבר העיר אונליין". הוא כתב גם בנושאי טיולים ב"העיר תל אביב". במקביל, ניהל בלוג בתפוז.

בהמשך שימש כתב פלילים במקומון "מודיעין News" וכתב תחקירים ומגזינים במגזין "24 שעות" של ידיעות אחרונות. במסגרת זו, פרסם תחקיר מקיף על שיפודיות ומסעדות ברחבי הארץ, שבו חשף, לכאורה, באמצעות בדיקות מעבדה וצילומים ממצלמה נסתרת, כי חלקן מוכרות שיפודי כבש כאשר בפועל מדובר בבשר זול יותר, כגון הודו אדום המעורבב עם שומן כבש.

בין השנים 2009–2011 שימש כתב שטחים, ובחלק מהזמן כתב באזור ירושלים ומשטרה ב־ynet.

בין השנים 2011–2014 שימש "כתב ירושלים" באתר וואלה. במסגרת זו ערך ראיון בלעדי עם אשתו של יצחק ברגל שהואשם בניסיון ריגול למען איראן.

בין השנים 2014–2022 שימש כתב משפט, עורך וראש דסק בעיתון "ישראל היום". במסגרת זאת, חשף לראשונה תמונות ומסמכים מוועדת החקירה הממלכתית לחקר פרשת ילדי תימן, המעידים על נתיחות בגופות ילדים ועל ניסויים רפואיים שבוצעו בהם עוד בחייהם, ללא אישור או יידוע משפחותיהם. בעקבות הפרסום, התקיים בנושא דיון בכנסת.

250|ממוזער|שמאל|אלטמן ב-2024
ביוני 2023 החל אלטמן לשמש כתב המשפט וראש הדסק המשפט בערוץ "עכשיו 14". בתפקיד זה, חשף הקלטות בין אביחי מנדלבליט לאפי נווה בנוגע למאמצים ומגעים בדבר מינויו של מנדלבליט לתפקיד היועץ המשפטי לממשלה ובאמצעים בהם הוא השפיע לכאורה על נציגי הלשכה חברי הוועדה. בנוסף, חשף כי הרמטכ"ל הרצי הלוי תמך במינויה של תומר ירושלמי לתפקיד הפרקליטה הצבאית הראשית, אף שבעבר הייתה מעורבת בסגירת תלונה שהגישה נגדו חיילת בעת כהונתה כיועצת הרמטכ"ל לענייני נשים.

### חיים אישיים
אלטמן מתגורר במודיעין-מכבים-רעות. הוא נשוי לראל ואב לילד המאובחן כאוטיסט בתפקוד גבוה. לאחר האבחנה, החל אלטמן לפרסם קטעים העוסקים בכך ברשתות החברתיות, במטרה להעלות מודעות ולתמוך במשפחות במצב דומה.

## קישורים חיצוניים

* 
* 
* 
* פותח הכל: כתב המשפט יאיר אלטמן על הסודות מאחורי החשיפות הגדולות, באתר YouTube

## הערות שוליים

קטגוריה:עיתונאים ישראלים
קטגוריה:כתבים משפטיים ישראלים
קטגוריה:סגל ידיעות אחרונות
קטגוריה:סגל ynet
קטגוריה:סגל וואלה!
קטגוריה:סגל ישראל היום
קטגוריה:סגל עכשיו 14
קטגוריה:בוגרי התיכון לחינוך סביבתי במדרשת שדה בוקר
קטגוריה:חיילי צה"ל במלחמת חרבות ברזל
קטגוריה:מודיעין-מכבים-רעות: אישים
קטגוריה:ישראלים שנולדו ב-1980
הציר המרכזי של בייג'ינג

**הציר המרכזי של בייג'ינג** (בסינית מפושטת: **北京中轴线**, בסינית מסורתית: **北京中軸綫**, בפיניין: **Běijīng Zhōngzhóuxiàn**, באנגלית: **Beijing Central Axis**) הוא אתר מורשת עולמית של אונסק"ו הממוקם מצפון לדרום לאורך 7.8 קילומטרים במרכז העיר העתיקה של בייג'ינג מתקופת שושלות מינג וצ'ינג. האתר הוא מקבץ של מתחמי בנייה ואתרים ארכאולוגיים, הכולל 15 מרכיבים. הוא מכיל ארמונות וגנים קיסריים, מבני קורבנות קיסריים, מתקני ניהול עיר עתיקים, מבני טקסים וציבוריים לאומיים, ושרידי דרכים מרכזיות. הציר נבנה תחילה במאה ה-13 ועוצב במאה ה-16, ובהמשך שוכלל ללא הרף במשך מאות שנים, מה שהוליד מקבץ מבנים מאורגן ומרשים המבטא את הסדר האידיאלי של הבירה הסינית שהיה נטוע עמוק בסין - מסורת תכנון הבירה בסין במשך יותר מאלפיים שנה. הציר הוכרז כאתר מורשת עולמית ב-27 ביולי 2024 במסגרת המושב ה-46 של ועדת המורשת העולמית.

## אתר המורשת העולמית
אתר המורשת העולמית כולל את 15 אתרי משנה, בהם שניים (העיר האסורה ומקדש השמיים), שהוכרזו אתרי מורשת עולמית בפני עצמם. להלן אתרי המשנה לאורך הציר המרכזי מצפון לדרום:

## קישורים חיצוניים

*Nomination Text – אתר אונסק"ו 

## הערות שוליים

קטגוריה:בייג'ינג
בוב אונדר

**רוברט פרנק אונדר הבן** (באנגלית: **Robert Frank Onder Jr.**; נולד ב-6 בינואר 1962) הוא פוליטיקאי ורופא אמריקאי המכהן כחבר בית הנבחרים של ארצות הברית מטעם מחוז הקונגרס השלישי של מדינת מיזורי. אונדר כיהן בסנאט של מיזורי בין השנים 2015 ל-2023, שם ייצג את מחוז הבחירה השני השוכן באזור סנט צ'ארלס. לפני כן, הוא היה חבר בבית הנבחרים של מיזורי בין השנים 2007 ל-2008.

## ביוגרפיה
אונדר נולד בסנט לואיס. הוא למד בבית הספר התיכון של סנט לואיס, ולאחר מכן השלים לימודי תואר ראשון בכלכלה באוניברסיטת וושינגטון בסנט לואיס. בהמשך השלים תואר דוקטור לרפואה מבית הספר לרפואה של אוניברסיטת וושינגטון, והוסמך כרופא המתמחה באלרגיה ובאסתמה. בנוסף, הוא סיים תואר במשפטים מאוניברסיטת סנט לואיס. הוא ורעייתו, אליסון, הורים לשישה ילדים. אונדר הוא קתולי.

בשנת 2006 נבחר אונדר לבית הנבחרים של מיזורי. במהלך כהונתו שם יזם את הצעת החוק "HB 1549" בשנת 2008, שאסרה על יצירת "ערי מקלט" במיזורי, ואסר על מתן שירותים ציבוריים למהגרים בלתי חוקיים. החוק עבר בבית הנבחרים ובסנאט של מיזורי ונחתם על ידי מושל מיזורי מאט בלאנט. בנוסף, הוא יזם חקיקה לחיזוק "חוק ההסכמה המודעת לפני הפלה", כולל דרישה לאפשר לנשים לצפות בבדיקת אולטרה סאונד רפואית של עובריהן. הצעת החוק עברה בבית הנבחרים אך נתקלה בפיליבסטר בסנאט.

בבחירות 2014 נבחר אונדר לסנאט של מיזורי. במהלך כהונתו הוא היה ידוע בעמדותיו השמרניות ובהובלת חקיקה בתחומים שונים. אונדר היה פעיל במיוחד בנושאים הקשורים לתנועות נגד הזכות להפלה מלאכותית, והוביל מאמצים להגבלת הפלות במדינה. בנוסף, הוא תמך בקיצוץ במסים, חיזוק הזכות לשאת נשק, וקידום חקיקה בעד חופש דת. אונדר גם עסק בחקיקה בתחום הבריאות, תוך שימוש ברקע שלו כרופא כדי לקדם מדיניות המיועדת לשיפור מערכת הבריאות במדינה. כהונתו בסנאט התאפיינה במעורבות פעילה בנושאי הגירה, ותמך במדיניות מחמירה יותר כלפי הגירה לא חוקית. כחבר בסנאט נודע אונדר בתמיכתו במערכת החינוך הציבורית, וקידם מדיניות שמטרתה להרחיב את חופש הבחירה החינוכי עבור משפחות במיזורי.

בעקבות פרישתו של בליין לוטקמאייר מהחיים הפוליטיים, בבחירות 2024 התמודד אונדר לבית הנבחרים של ארצות הברית במחוז הקונגרס השלישי של מיזורי. הוא זכה במועמדות המפלגה הרפובליקנית לאחר שניצח בבחירות המקדימות ב-6 באוגוסט 2024, עם 47.4% מהקולות, וגבר על מספר מועמדים, ביניהם קורט שייפר שקיבל 37.2%. בבחירות הכלליות התמודד אונדר מול המועמדת הדמוקרטית בת'אני מאן, כימאית סביבתית והמועמדת הדמוקרטית בבחירות 2022. אונדר ניצח בבחירות ונבחר לכהונתו הראשונה בבית הנבחרים האמריקאי.

## קישורים חיצוניים

* 

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:בוגרי בית הספר לרפואה באוניברסיטת וושינגטון בסנט לואיס
קטגוריה:בוגרי אוניברסיטת סנט לואיס
קטגוריה:חברי האספה הכללית של מיזורי
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1962
לייב פארק 2023

"**לייב פארק ''2023**''" הוא אלבום ההופעה הראשון באורך מלא של הזמר הישראלי אליעד נחום.

## רקע
בספטמבר 2023, אליעד נחום חגג עשור לקריירתו המוזיקלית במופע בלייב פארק בראשון לציון. המופע היה המופע ה-500 בלייב פארק ראשון לציון וכלל כ-30 שירים ונמשך שעתיים וחצי, בליווי תזמורת וכלי נשיפה. אליעד השיק את אלבומו החדש "בין עולמות" במסגרת המופע, זכה לביקורות נלהבות ושני להיטים מהאלבום, "מאמסיטה" ו"בין עולמות", הפכו לשירים מושמעים ביותר בתחנות הרדיו.

אורחים מיוחדים במופע היו דיקלה, שביצעה יחד עם אליעד את "ואז את תראי", "ללא כוחות" ואת "שבע בערב", שמעון בוסקילה, איתו נחום ביצע את הדואט "לנשום" ואת "עד סוף העולם", רביב כנר, איתו ביצע עם אליעד את השיר "בין עולמות" ואת "רסיסים", ופלד, שביצע שירים כמו "חמסה" ו"מה אני נראה לך". אבי אבורומי הצטרף עם "אין מאושר ממני" ו"ספרי להם הכל".

## רשימת רצועות

## קישורים חיצוניים

## הערות שוליים

קטגוריה:אלבומי אליעד נחום
קטגוריה:אלבומי הופעה בעברית
קטגוריה:אלבומי חברת די-מיוזיק
2021 בספרות

בערך זה מצוינים אירועים בולטים שהתרחשו במהלך שנת 2021 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* סטיבן קינג – "בילי סאמרס"
* סטיבן קינג – "בהמשך" 
* ג'ון לה קארה – "שומר אמונים"
* אנדי ויר – "פרויקט הייל מרי"

### ספרי ילדים ונוער
* ג'יי קיי רולינג – "ג'ק וחזיר חג המולד"
* ריק ריירדן – "בת המעמקים"

## נפטרו
* 7 בינואר – מייקל אפטד, במאי, מפיק, סופר ושחקן בריטי (נולד ב-1941)
* 14 בינואר – פיטר מארק ריצ'מן, שחקן קולנוע, טלוויזיה ותיאטרון יהודי אמריקאי, תסריטאי, מפיק סרטי קולנוע וטלוויזיה, מחזאי וסופר (נולד ב-1927)
* 17 בינואר – יוז'ף שאש, שחקן, במאי, סופר, מנהל תיאטרון והומוריסט יהודי-הונגרי (נולד ב-1939)
* 2 בפברואר – הארי מארק פטראקיס, סופר אמריקאי ממוצא יווני (נולד ב-1923)
* 8 בפברואר – ז'אן-קלוד קרייר, תסריטאי, סופר ושחקן ומי שכיהן כנשיא Fémis, בית הספר הצרפתי לקולנוע (נולד ב-1931)
* 13 בפברואר – יורי ולאסוב, מרים משקולות, סופר ופוליטיקאי סובייטי-רוסי (נולד ב-1935)
* 21 במרץ – נוואל א-סעדאווי, פסיכיאטרית, סופרת ומרצה פמיניסטית מצרית (נולדה ב-1931)
* 25 במרץ – בוורלי קלירי, סופרת ילדים אמריקאית, זוכת מדליית ניוברי ופרס הספר הלאומי (נולדה ב-1916)
* 25 במרץ – לארי מק'מרטרי, סופר ותסריטאי קולנוע אמריקאי (נולד ב-1936)
* 24 באפריל – כריסטה לודוויג, זמרת מצו סופרן גרמניה (נולדה ב-1928)
* 18 במאי – צ'ארלס גרודין, שחקן קולנוע, טלוויזיה ותיאטרון, קומיקאי, מחזאי, תסריטאי, במאי, מפיק וסופר יהודי אמריקאי (נולד ב-1935)
* 23 במאי – אריק קרל, סופר ילדים ומאייר אמריקאי (נולד ב-1929)
* 20 ביוני – דניאל איבין, סופר, פוליטיקאי ופעיל זכויות אדם יוגוסלבי-קרואטי ממוצא יהודי (נולד ב-1932)
* 29 ביוני – אליזבת מרטינז, פמיניסטית צ'יקנה, מארגנת קהילתית, פעילה חברתית, סופרת ומחנכת אמריקאית (נולדה ב-1925)
* 2 ביולי – נעים קטן, סופר, מחזאי ומבקר ספרות יהודי-עיראקי קנדי (נולד ב-1928)
* 3 באוגוסט – אנטוניו פנאקי, סופר איטלקי (נולד ב-1950)
* 30 באוגוסט – וסבולוד אובצ'יניקוב, עיתונאי פובליציסט וסופר סובייטי-רוסי (נולד ב-1926)
* 14 בספטמבר – נורם מקדונלד, קומיקאי, סופר, שחקן, סטנדאפיסט ומפיק קולנוע קנדי (נולד ב-1959)
* 23 בספטמבר – של אסקילדסן, סופר נורווגי (נולד ב-1929)
* 21 בנובמבר – רוברט בליי, משורר, סופר ומתרגם אמריקני (נולד ב-1926)
* 2 בדצמבר – דיאנה ג'י גלאגר, סופרת אמריקנית (נולדה ב-1946)
* 11 בדצמבר – אן רייס, סופרת פנטסיה ואימה אמריקאית (נולדה ב-1941)
* 17 בדצמבר – חוסה פבלו פיינמן, סופר, פילוסוף ומסאי מארגנטינה (נולד ב-1943)
* 23 בדצמבר – ג'ואן דידיון, סופרת אמריקאית (נולדה ב-1934)
* 26 בדצמבר – אדוארד א' וילסון, ביולוג, חוקר טבע וסופר אמריקאי (נולד ב-1929)

## פרסים
* פרס מאן בוקר: דיימון גלגוט, "The Promise".
* פרס דייוויד כהן: קולם טובין
* פרס נובל לספרות: עבדולראזק גורנה

## קישורים חיצוניים

## הערות שוליים

*
תומאס סיניקסון (1744–1817)

**תומאס סיניקסון** (באנגלית: **Thomas Sinnickson**; 21 בדצמבר 1744 – 15 במאי 1817) היה סוחר ומדינאי אמריקאי מניו ג'רזי. הוא כיהן בבית הנבחרים של ארצות הברית מטעם ניו ג'רזי בשנים 1789–1791 ושוב בשנים 1797–1799.

## ביוגרפיה
סיניקסון נולד ליד סיילם, במחוז סיילם, פרובינציית ניו ג'רזי, ב-21 בדצמבר 1744, והיה דוד רבא של קלמנט הול סיניקסון ודודו של תומאס סיניקסון. הוא סיים לימודים במכינה קדם אקדמית, עסק במסחר ושירת כקפטן בצבא הקונטיננטלי. הוא החזיק במספר משרדים מקומיים, והיה חבר באספה הכללית של ניו ג'רזי בשנים 1777, 1782, 1784, 1785, 1787 ו-1788. הוא נבחר לקונגרס הראשון וכיהן מ-4 במרץ 1789 עד 3 במרץ 1791, ומאוחר יותר נבחר כפדרליסט לקונגרס החמישי וכיהן מ-4 במרץ 1797 עד 3 במרץ 1799. הוא נפטר בסיילם, ניו ג'רזי ב-15 במאי 1817 ונקבר בבית הקברות האפיסקופלי של סנט ג'ון, בסיילם.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1744
קטגוריה:אמריקאים שנפטרו ב-1817
2022 בספרות

בערך זה מצוינים אירועים בולטים שהתרחשו במהלך שנת 2022 ונוגעים לתחום הספרות.

## אירועים בולטים

* 1 בינואר – קניינו הרוחני של הספר פו הדב מאת אלן אלכסנדר מילן, אשר פורסם במקור בשנת 1926, הפך לרשות הציבור בארצות הברית. בעקבות כך חברת וולט דיסני איבדה את זכויותיה הבלעדיות על עיבוד הדמויות המתוארות בספר. הדבר אפשר בין היתר את הפקת סרט האימה "פו הדב: דם ודבש" שיצא לאקרנים בשנת 2023 מאת רייס פרייק-ווטרפילד.
* 12 באוגוסט – הסופר הבריטי-אמריקאי יליד הודו סלמאן רושדי נדקר מספר פעמים באירוע ספרותי במכון צ'וטקווה שבמדינת ניו יורק, לאחר שהתוקף הסתער על הבמה ותקף אותו.

## ספרים חדשים נבחרים

### סיפורת
* בוני גרמוס – "שיעורים בכימיה"
* גבריאל זווין – "מחר ועוד מחר ועוד מחר"
* קולין הובר – "איתנו זה מתחיל" 

### ספרי ילדים ונוער
* עמאר רשי / ChatGPT – "אליס וספארקל"

## נפטרו
* 22 בינואר – טיק ניאט האן, נזיר בודהיסט, מורה, סופר, משורר ופעיל שלום וייאטנמי (נולד ב-1926)
* 1 בפברואר – שינטרו אישיהארה, מושל טוקיו וסופר, שחקן ובמאי יפני (נולד ב-1932)
* 22 בפברואר – רות באום, סופרת ועיתונאית יהודייה שפרסמה וכתבה ביידיש ובפולנית (נולדה ב-1922)
* 13 במרץ – ברנט רנו, עיתונאי, סופר, יוצר סרטים דוקומנטריים וצלם עיתונות אמריקאי (נולד ב-1971)
* 3 באפריל – גרדה וייסמן קליין, סופרת פעילת זכויות אדם יהודייה-אמריקאית (נולדה ב-1924)
* 9 באפריל – ג'ק היגינס, סופר אנגלי שנודע בשל המותחנים הרבים שכתב (נולד ב-1929)
* 9 במאי – מידג' דקטר, סופרת, פובליציסטית, עורכת עיתונות ועיתונאית יהודיה אמריקאית נאו קונסרבטיבית, אנטי פמיניסטית (נולדה ב-1927)
* 4 ביוני – ג'ורג' מולדובה, סופר, עיתונאי ומחזאי הונגרי-יהודי (נולד ב-1934)
* 26 ביוני – רפאלה לה קפריה, סופר ותסריטאי איטלקי (נולד ב-1922)
* 9 באוגוסט – ניקולס אוונס, עיתונאי, תסריטאי, מפיק טלוויזיה וקולנוע וסופר אנגלי (נולד ב-1950)
* 1 בספטמבר – ברברה ארנרייך, סופרת אמריקאית (נולדה ב-1941)
* 11 בספטמבר – חוויאר מריאס, סופר, מתרגם ופובליציסט ספרדי (נולד ב-1951)
* 23 בספטמבר – הילרי מנטל, סופרת בריטית (נולדה ב-1952)
* 24 באוקטובר – אלי ברקוביץ'-גרוס, סופרת ומשוררת יהודייה-אמריקאית (נולדה ב-1929)
* 26 באוקטובר – ג'ולי פאוול, סופרת אמריקאית (נולדה ב-1973)
* 19 בנובמבר – גרג בר, סופר מדע בדיוני אמריקאי (נולד ב-1951)
* 20 בנובמבר – הדי פריד, פסיכולוגית וסופרת יהודיה (נולדה ב-1924)
* 24 בנובמבר – הנס מגנוס אנצנסברגר, סופר ומשורר גרמני (נולד ב-1929)

## פרסים
* פרס מאן בוקר: שיהאן קרונטילאקה, "שבעת הירחים של מעלי אלמיידה"
* פרס נובל לספרות: אנני ארנו

## קישורים חיצוניים

## הערות שוליים

*
אלן קאר (קומיקאי)

**אלן גרהאם קאר** (באנגלית: **Alan Graham Carr**; נולד ב-14 ביוני 1976) הוא קומיקאי, שדרן רדיו וסופר בריטי.

## ביוגרפיה
נולד בויימות' כאח הבכור מתוך שניים, לקריסטין וגראהם קאר. אביו שימש כמנהל של נורת'האמפטון טאון, ועל כן את רוב ילדותו בילה בנורת'האמפטון.

לאחר שהתפרסם בסצנת הסטנד-אפ במנצ'סטר, החל להנחות את "The Friday Night Project", אשר שודרה בערוץ 4 משנת 2006 עד 2009 לאורך 8 עונות. בהמשך הנחה את "Alan Carr's Celebrity Ding Dong", אשר שודרה למשך עונה אחת בלבד ב-2008. לאחר מכן כיכב ב"Alan Carr: Chatty Man", אשר שודרה לאורך 16 עונות, וקאר קיבל עליה פרס באפט"א בשנת 2013. מאז 2017, מופיע לעיתים קרובות בשעשועון "8 Out of 10 Cats Does Countdown" בהנחיית ג'ימי קאר. משנת 2019 משמש כשופט ב"מרוץ לדראג של רו פול: בריטניה".

קאר הנחה מספר תוכניות בתחנות הרדיו של BBC, כגון "Going Out with Alan Carr" ו"Summer Escapes", בה שיתף פעולה עם גרהם נורטון. בשנת 2008 פרסם אוטוביוגרפיה בשם "Look Who It Is!".

קאר ערך מספר סיבובי הופעות ברחבי בריטניה, כגון "Tooth Fairy Live", "Spexy Beast Live" ועוד. לצד זאת, השתתף בפסטיבל רדינג וליס, Just for Laughs ועוד. לאורך קריירת הסטנדאפ שלו, קאר הופיע ב־O2 ארנה ובהיכל אפולו.

## חיים אישיים
קאר הוא הומוסקסואל. בשנת 2018 התחתן עם פול דרייטון בלוס אנג'לס, כאשר את החתונה ערכה אדל. ב-2022 בני הזוג הודיעו על פרידתם.

## קישורים חיצוניים

* 

## הערות שוליים

קטגוריה:קומיקאים בריטים
קטגוריה:סופרים בריטים
קטגוריה:סופרים להט"בים בריטים
קטגוריה:בדרנים בריטים
קטגוריה:בדרנים להט"בים
קטגוריה:המרוץ לדראג של רו פול
קטגוריה:זוכי פרס באפט"א: אישים
קטגוריה:בריטים שנולדו ב-1976